Oor 'n kort rugvel en blinde liefde | Lewies Mymer
November 14, 2010 Lewies Mymer	32 Comments
Nols, Klein Bybie se man en Oom Bertus, haar pa, staan ook daar rond vir die groetslag. Piston, hul seuntjie van so drie jaar, probeer klouplek aan sy ma se jean kry, maar die enigste vou in die jean is te hoog op vir hom om by te kom. Hy het 'n t shirkie aan wat sê "Praat Afrikaans of hou jou bek" As hy my gewaar, steek hy 'n swietgevlekte swart tong uit. Ek lig my middelvinger vir hom waarop hy sy ouma aan haar kosmosbroek gryp. Oom Bertus het haar egter intussen in 'n omhelsing beet en hy soen haar lank en innig, so asof sy nou op 'n reis na 'n ver plek gaan en hy haar nie gou weer gaan sien nie. Hierdie oomblik van vertedering raak my diep, en die eeu-oue waarheid van die ding tussen 'n man en 'n vrou kom soos helder daglig by my op, die liefde is blind, hy is stokblind!
Previous PostSoete slaap.Next PostParram pampam
32 thoughts on "Oor 'n kort rugvel en blinde liefde"
Ai Oom Lewies, jy kan darem 'n ding beskryf!Nou sit ek in my enigheid en wonder. As dié vroumens nou gister rugby gekyk het en soos ons almal maar ons monde toegemaak het, was daar seker nog 'n aaklige 'klankie' ook by die vertoning!
Grinnik… ek het dadelik na jou beskrywing Antie Bybie gaan kyk waar jy woon want ek is so bang ek het haar in die spieël gesien vanmore …Gelukkig het die Oom Lewies darem daagliks iets om na te kyk.